Liis Lemsalu

Liis Lemsalu-Kodu (sündinud 20. oktoobril 1992 Pärnus) on eesti poplaulja. Ta võitis 2011. aastal meelelahutussaate "Eesti otsib superstaari".

 Elulugu 
Esimene kokkupuude laulmisega oli Liisil Norras, kus ta salvestas ühe projekti raames kokku pandud kooriga ka norrakeelse lastelauludest koosneva albumi.

2006. aastal kolis Liis Lemsalu tagasi Eestisse ja hakkas mängima Nõmme Kalju jalgpallinaiskonnas. Hiljem loobus ta jalgpallist ning asus õppima WAF Laulu- ja Tantsukoolis Maikeni (Kadri Koppel) käe all. Lemsalu lõpetas 2012. aastal Tallinna Nõmme Gümnaasiumi.http://www.ohtuleht.ee/481899

 Saates "Eesti otsib superstaari 2011" esitatud laulud 
KuupäevVoorPealkiriOriginaalesitajaTulemus27.03  I stuudiovoor  "Vanaisa kiri"  Indigolapsed  Kohtunike valikuga III stuudiovooru10.04  III stuudiovoor  "At Last"  Etta James  Edasipääs17.04 I finaal  "I Have Nothing"  Whitney Houston  Edasipääs24.04 II finaal  "15 magamata ööd"  Ines  Edasipääs01.05 III finaal  "I Wanna Dance with Somebody (Who Loves Me)"  Whitney Houston  Edasipääs08.05 IV finaal  "Proud Mary"  Creedence Clearwater Revival  Viimase kolme seas15.05 V finaal  "L-O-V-E"  Nat King Cole  Viimase kolme seas22.05 VI finaal  "Smells Like Teen Spirit" / "Sajab lund"  Nirvana / Maarja-Liis Ilus  Edasipääs29.05 VII finaal "Üle tumeda vee" / "Den fyrste song eg høyra fekk"  Smilers / norra hällilaul Edasipääs05.06 VIII finaal "Messias" / "Someone like You"  Georg Friedrich Händel / Adele Edasipääs12.06 Superfinaal  "At Last" / "Mis maa see on" / "Crazy in Love" Etta James / Siiri Sisask / Beyoncé  Võit

 Pärast saadet 
Peagi pärast saate "Eesti otsib superstaari" lõppu, 15. juunil 2011, ilmus Liis Lemsalul singel "Kõnnime seda teed" koos saates teiseks jäänud Artjom Savitskiga. Loo autorid on Tarvo Valm ja Aapo Ilves.

22. septembril 2011 ilmus Liis Lemsalu esimene singel debüütalbumilt, mis anti välja sama aasta novembris. Esimene singel kandis nime "Shining Star" ning selle on kirjutanud Niara Scarlett (Suurbritannia), Ellen T. (Soome) ja Kyösti Salokorpi (Soome).

Lemsalu näitles Egiptuse tõsielul põhinevas filmis "Olen egiptlane", mis räägib sportlasest Omar El Ghazalyst. Ta mängis filmis peategelase kallimat.

2011. aasta novembri lõpus ilmus lauljalt album "Liis Lemsalu", millelt pääses "Eesti Laul 2012" poolfinaali laul "Made Up My Mind". 3. märtsil toimunud "Eesti Laul 2012" finaalkontserdil saavutas ta viienda koha.

2013. aasta sügisel jõudis Liisi pilt Allan Keiani kriminaalromaani "Kuidas rikkaks jääda?" kaanele. Seal kehastas ta raamatu naiskangelast, 20-aastast psühholoogiatudengit Liisit.

2014. aastal pääsesid Liis Lemsalu ja Egert Milder looga "Hold On" võistluse "Eesti Laul 2014" poolfinaali.

 Diskograafia 

 Albumid 
 "Liis Lemsalu" (2011)
 "RULES" (EP) (26. november 2015)
 "+1" (2017)

 Singlid 

 Isiklikku 
Liis Lemsalu isa on jalgpallur Marek Lemsalu.Kaidi Tahula. Liis Lemsalu: jalgpalli olen mänginud kauem kui laulnud. Õhtuleht, 5. aprill 2011 2002. aastal, kui Marek Lemsalu hakkas mängima Norra jalgpalliklubis Bryne FK, kolis kogu pere Norrasse. Norras kujunes ka Liisi hobiks jalgpall.

Liis Lemsalu elukaaslane on aastast 2017 Karl-Erik Kodu. Sügisel 2023 sündis neil poeg. Lemsalu ja Kodu abiellusid augustis 2024 Toscanas. Liis Lemsalu võttis novembris 2024 abikaasa perekonnanime Kodu, nüüd on ta Liis Lemsalu-Kodu. Lauljana esineb ta endiselt Liis Lemsalu nime all.

 Viited 

 Välislingid 

 Liis Lemsalu Facebookis

 Teet Korsten "Aasta naisartist hindab enim siirust", Põhjarannik 9. veebruar, 2012

Kategooria:Eesti lauljad
Kategooria:Eesti otsib superstaari
Kategooria:Tallinna Nõmme Gümnaasiumi vilistlased
Kategooria:Sündinud 1992